PTG ลงนามซื้อหุ้น “บ.ขนส่งน้ำมันทางท่อ” จาก BAFS มูลค่า 398.35 ลบ.
PTG ลงนามซื้อหุ้น “บ.ขนส่งน้ำมันทางท่อ” จาก BAFS จำนวน 4,979,396 หุ้น ในราคาหุ้นละ 80 บ. รวมเป็นเงินทั้งสิ้น 398.35 ลบ. หรือคิดเป็น 9.55%
18 ธ.ค. 2558

บริษัท พีทีจี เอ็นเนอยี จำกัด (มหาชน) หรือ PTG และบริษัท บริการเชื้อเพลิงการบินกรุงเทพ จำกัด (มหาชน) หรือ BAFS ได้ลงนามในบันทึกความตกลงการซื้อขายหุ้นของ บริษัท ขนส่งน้ำมันทางท่อ จำกัด (FPI) จำนวน 4,979,396 หุ้น ในราคาหุ้นละ 80 บาท รวมเป็นเงินทั้งสิ้น 398.35 ล้านบาท คิดเป็นสัดส่วนร้อยละ 9.55 ของหุ้นทั้งหมด ตามที่ได้รับอนุมัติจากที่ประชุมคณะกรรมการบริษัท เมื่อวันที่ 27 พ.ย.58 ซึ่งผู้ถือหุ้นของ FPI ได้มีมติเมื่อวันที่ 17 ธ.ค.58 อนุมัติให้ขายหุ้นจำนวนดังกล่าวข้างต้นให้แก่บริษัทเป็นที่เรียบร้อยแล้ว